Nē (filma)
"Nē" (angļu: Nope) ir 2022. gada ASV zinātniskās fantastikas šausmu filma, kuras režisors, scenārija autors un viens no producentiem ir Džordans Pīls. Filmā galvenās lomas atveido Denjels Kaluja, Kīke Palmere, Stīvens Juns un Maikls Vinkots. Filma stāsta par rančo dzīvojošiem brāli un māsu, kuri cenšas iegūt pierādījumus par NLO. Džordans Pīls oficiāli apstiprināja savu trešo filmu 2020. gada novembrī. Palmere un Kaluja aktieru sastāvam pievienojās 2021. gada februārī, bet Juns nākamajā mēnesī. 2021. gada jūlijā Pīls atklāja filmas nosaukumu. Filmēšanas darbi norisinājās 2021. gada rudenī Losandželosas apgabalā. Filmas "Nē" pirmizrāde notika 2022. gada 18. jūlijā Losandželosā, bet Latvijā pirmizrāde notika 2022. gada 11. augustā. Filmu izlaida Universal Pictures. Tā saņēma pozitīvas kritiķu atsauksmes par aktierspēli, kinematogrāfiju un režiju, lai gan scenārijs saņēma dalītus vērtējumus.